Diari Oficial de la Generalitat Valenciana


Sumari del DOGV 2922, del 04-02-1997 (1997/851726)

RESOLUCIÓ de 16 de maig de 1996, de la Conselleria de Medi Ambient, direcció general de Qualitat Ambiental, sobre declaració d'impacte ambiental.
-------------------------------------------------------------------------------------------------------------------------------------------------

### Dades del document

Número de DOGV
:   2922

Data del DOGV
:   04-02-1997

Secció del DOGV
:   ALTRES DISPOSICIONS

Número del document
:   1997/851726


Data del document
:   16-05-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIÓ de 16 de maig de 1996, de la Conselleria de Medi Ambient, direcció general de Qualitat Ambiental, sobre declaració d'impacte ambiental.  
Vist l'expedient 051/96-AIA, sobre el Projecte de Modificació Puntual del Pla General d'Ordenació Urbana d'Onda en zona Urbana U-14, Urbanització Beniparrell, promogut per l'Ajuntament d'Onda (La Plana Baixa).  
Vist que, amb data 12 de febrer de 1996, l'Ajuntament d'Onda va remetre a aquesta Conselleria la documentació del projecte de referència, a fi que s'emetera la declaració d'impacte ambiental preceptiva. L'esmentada documentació consta de projecte de modificació puntual, estudi d'impacte ambiental i certificat de l'exposició pública i aprovació provisional.  
Vist que l'estudi d'impacte ambiental ha estat exposat al públic pel termini d'un mes, mitjançant anuncis de l'Ajuntament d'Onda publicats en el Diari Oficial de la Generalitat Valenciana, núm. 2.622, de 9 de novembre de 1995 i diari Levante de Castelló de 24 d'octubre de 1995, sense que s'hi haja presentat cap al·legació segons certificat que consta en l'expedient.  
Atés que el projecte examinat consisteix en la modificació de les següents determinacions del vigent Pla General d'Ordenació Urbana:  
\* Modificació A: modificació de la delimitació de la Unitat d'Execució UE. 10.5, incloent-hi sòl urbà edificable i redistribuint l'espai lliure.   
\* Modificació B: desclassificació de la major part de la Unitat d'Execució UE. 10.7, que passa de sòl urbà pendent de gestió a sòl urbanitzable programat, afegint-hi un sector de sòl no urbanitzable comú de 3.488 m2 de superfície. Dels 10.862 m2 resultants per a aquest sector, 9.382 m2 (86 %) es destinen a espai lliure.  
A l'efecte d'aquesta declaració d'impacte ambiental només es tindrà en consideració la modificació B, ja que afecta sòl no urbanitzable.  
Atés que el terme municipal d'Onda es troba afectat pel Pla d'Ordenació dels Recursos Naturals (PORN) de la Serra d'Espadà. L'Ordre de 2 de desembre de 1994, de la Conselleria de Medi Ambient, per la qual s'acorda iniciar el procediment d'elaboració i aprovació de l'esmentat PORN, estableix en el seu article segon que, mentre no s'aprove el Pla, no s'hi podran realitzar actes que suposen una transformació sensible de la realitat física o biològica que puguen arribar a fer impossible o dificultar de forma important la consecució dels objectius del pla. Així mateix, tampoc no podrà atorgar-se cap autorització, llicència o concessió que habilite per a la realització d'actes de transformació de la realitat física o biològica sense l'informe favorable de la Conselleria de Medi Ambient.  
Atés que, d'acord amb l'anterior, es va sol·licitar a la Direcció General de Conservació del Medi Natural d'aquesta Conselleria un informe respecte a l'adaptació del projecte a allò previst en l'esmentada Ordre de 2 de desembre de 1994. Aquest informe es resumeix en els següents punts:  
El sector que es pretén reclassificar és la part baixa dels estreps de la Serra d'Espadà. Correspon a gresos ortoquarsítics compactes, i es troba ocupat per cultius de secà (garroferes) i matoll, i fita amb sòl urbà.  
La zona està qualificada en el PORN de la Serra d'Espadà com AG-1 (Zones d'Agricultura Intensiva), la qual cosa impedeix la realització d'actuacions que s'oposen a aquest ús. Tot i això, l'article 48.8 de les Normes Generals estableix una excepció en aquestes zones AG-1, en permetre aquesta reclassificació en el cas de terrenys que fiten amb sòl urbà, sempre que es justifique l'actuació, com succeeix en aquest cas.  
D'altra banda, i en relació amb l'Ordre de 2 de desembre de 1994, per la qual s'acorda iniciar el procediment d'aprovació del PORN d'Espadà, es considera l'informe emés com el requisit establert en l'article 2 de l'esmentada Ordre.  
Atés que l'estudi d'impacte ambiental del projecte es limita pràcticament a descriure, de manera molt general, les característiques de la modificació projectada, sense que de la seua anàlisi es puga derivar una valoració de les implicacions ambientals de l'execució de la modificació; aspectes com ara la proposta de mesures correctores o el programa de vigilància ambiental, han estat omesos de la documentació remesa. Malgrat això, tant les característiques de la zona afectada, com l'escassa superfície d'aquella fan raonable pensar en un impacte ambiental moderat per a l'actuació que es proposa.  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5é de la Llei d'Impacte Ambiental i concordants del reglament que la desenvolupa.  
Atés que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions aplicables.  
Atés que l'article 5é de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atés que el Decret 22/1996, de 5 de febrer de 1996, del Govern Valencià, pel qual s'aprova el Reglament Orgànic i Funcional de la Conselleria d'Agricultura i Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer   
Estimar acceptable, només a l'efecte ambiental, el Projecte de Modificació Puntual del Pla General d'Ordenació Urbana d'Onda en zona Urbana U-14, Urbanització Beniparrell, promogut per l'Ajuntament d'Onda (La Plana Baixa).  
Segon  
Sens menyscapte de les autoritzacions sectorials que calguen, i d'acord amb allò que hi indica l'informe emés per la Direcció General de Conservació del Medi Natural, aquesta declaració ha d'interpretar-se com l'informe favorable requerit en l'article segon de l'Ordre de 2 de desembre de 1994, de la Conselleria de Medi Ambient, per la qual s'acorda iniciar el procediment d'elaboració i aprovació del Pla d'Ordenació dels Recursos Naturals (PORN) de la Serra d'Espadà, sense el qual no pot atorgar-se cap autorització, llicència o concessió que habilite per a la realització d'actes de transformació de la realitat física o biològica en l'àmbit de l'esmentat PORN.  
Tercer  
Notificar a les persones interessades que contra aquesta resolució, pel fet de no ser un acte de tràmit definitiu en via administrativa, no es podrà interposar cap recurs; la qual cosa no és inconvenient perquè puguen utilitzar tots els mitjans que estimen oportuns per defensar el seu dret.  
Quart  
Publicar en el Diari Oficial de la Generalitat Valenciana aquesta declaració d'impacte ambiental.  
València, 16 de maig de 1996.- La directora general de qualitat ambiental: Gloria Arnandis Boix.